Lisa
Kaitseväe juhtaja 26.11.2024 
käskkirja nr 2602P juurde

Praktikajuhendaja ülesanded ja praktikaaruanne

Praktikajuhendaja ülesanded on:
1.	koostada koostöös vastutava õppejõuga praktika tegevusplaan, mis lähtub õppeaine
ainekavast ning praktikandi tulevasest ametikohast;
2.	tutvustada praktikandile väeosa väljaõppe- ja töökorraldust ning talle koostatud praktika tegevusplaani;
3.	rakendada praktikant õppeaine õpiväljunditega määratud tegevustesse;
4.	instrueerida ja nõustada praktikanti õppetöös, selle planeerimisel ja ettevalmistamisel;
5.	lahendada praktika käigus tekkivad väljaõppega seotud probleemid koostöös õppeaine
vastutava õppejõuga ja praktika käigus tekkivad administratiivsed probleemid koostöös KVA ÕO praktika peaspetsialistiga;
6.	toetada praktikanti praktikamapi koostamisel;
7.	tagada vajadusel pädevate abijuhendajate olemasolu ja suunata nende tegevust;
8.	koostada juhendaja praktikaaruanne;
9.	tutvustada praktikandile tema kohta koostatud praktikaaruannet allkirja vastu ning lisada
see praktikamappi.

Juhendaja praktikaaruanne

Juhendaja praktikaaruanne koostatakse vabas vormis. Dokument peab kajastama vähemalt
alljärgnevaid punkte.

1. Tegevusplaani vastavus reaalselt toimunule.
2. Hinnang praktikandi tugevatele ja nõrkadele külgedele teenistusülesannete täitmisel.
3. Hinnang praktikandi suhtumisele teenistusülesannete täitmisel.
4. Soovitused praktikandile.
5. Ettepanekud praktika paremaks korraldamiseks.
6. Kokkuvõtlik hinne/hinnang praktikandile (skaalal „arvestatud/mittearvestatud“) koos
lühipõhjendusega.

Juhendaja tutvustab praktikandile praktikaaruannet allkirja vastu.

Kontakt õppeaine ja praktika sisulistes küsimustes kpt Alari Tihkan (alari.tihkan@mil.ee).